Številka: 012-5/2023-MIZS/386

Datum: 7. 6. 2024

# ZAPISNIK

12. dopisne seje Strokovnega sveta Republike Slovenije za šport

(v nadaljnjem besedilu: strokovni svet)

Datum seje: od srede, 5. 6. 2024 do petka, 7. 6. 2024

Trajanje seje: od srede, 5. 6. 2024 od 8.29 do petka, 7. 6. 2024 do 12.00

Glasovali člani: mag. Miran Kos, dr. Marko Zadražnik, dr. Boro Štrumbelj, mag. Matej Jamnik, Mitja Urbanc, mag. Vladimir Makuc, Edo Javor, Vida Mihelčič, dr. Maja Smrdu, Zoran Kačičnik, Jurij Klešnik, Nejc Jeraša, dr. Uroš Mohorič, Živa Smolnikar, Marija Jozak

Niso glasovali: Ivan Šček

V skladu s 24. členom Poslovnika strokovnega sveta je dopisna seja veljavna, če na njej glasuje večina članov sveta, predlog sklepa pa je sprejet, če zanj glasuje večina članov, ki je oddala svoj glas.

V roku, ki je bil določen v sklicu seje, to je do 7. 6. 2024 do 12. ure, je na seji veljavno glasovalo petnajst članov strokovnega sveta.

Izid glasovanja je, kot sledi:

**SKLEP 12d/78:**

**Strokovni svet RS za šport daje pozitivno mnenje k predlogu Pravilnika o preventivnih zdravstvenih pregledih športnikov.**

|  |  |  |  |  |
| --- | --- | --- | --- | --- |
| Glasovalo: 15 | Za: 15 | Proti: 0 | Vzdržani: 0 | Sklep sprejet: DA |

**SKLEP 12d/79:**

**Strokovni svet RS za šport podpre pobudo Slovenske univerzitetne športne zveze (SUSA), ki je pozvala Ministrstvo za visoko šolstvo, znanost in inovacije, da znotraj predvidenih sprememb Zakona o visokem šolstvu (ZViS) umesti področje športa, s katerim bi se v prve letnike prve stopnje ponovno uvedla športna gibalna dejavnost.**

|  |  |  |  |  |
| --- | --- | --- | --- | --- |
| Glasovalo: 15 | Za: 14 | Proti: 0 | Vzdržani: 1 | Sklep sprejet: DA |

**SKLEP 12d/80:**

**Strokovni svet RS za šport se zavzema za povečanje gibalne aktivnosti celotne populacije ter podpira programe, ki promovirajo aktivno ukvarjanje s športom, hkrati pa se strinja s pomisleki Zveze društev športnih pedagogov Slovenije glede prireditve Športne igre mladih, kot izhajajo iz priloge.**

**Strokovni svet RS za šport meni, da je pri uvajanju novih konceptov v uveljavljene okvire programov prostočasne športne vzgoje otrok in mladine potrebna poglobljena strokovna razprava o učinkih programov ter njihovi umestitvi v obstoječe sisteme. Predvsem je to nujno z vidika umestitve oziroma vpliva na obstoječe sisteme šolskih športnih tekmovanj in obstoječe sisteme programov in tekmovalnih sistemov NPŠZ.**

|  |  |  |  |  |
| --- | --- | --- | --- | --- |
| Glasovalo: 15 | Za: 15 | Proti: 0 | Vzdržani: 0 | Sklep sprejet: DA |

**SKLEP 12d/81:**

**Strokovni svet RS za šport meni, da predpisi s področja športa ustrezno varujejo pravice manjšin na narodnostno-mešanih območjih. Zakon o športu (ZŠpo-1) v prvem odstavku 55. člena predvideva preverjanje znanja slovenskega jezika le za tuje državljane (tuje strokovne delavce), kamor strokovni delavci, pripadniki manjšin, ne sodijo, tako da je na narodnostno-mešanih območjih omogočena uporaba jezika manjšin pri izvajanju športnih programov.**

|  |  |  |  |  |
| --- | --- | --- | --- | --- |
| Glasovalo: 15 | Za: 15 | Proti: 0 | Vzdržani: 0 | Sklep sprejet: DA |

Zapisala:

Eva Seničar dr. Uroš Mohorič

predsednik Strokovnega sveta RS za šport